लोगों ने मरा समझकर मुर्दाघर में रखा, होश आया तो हाथ हिलाकर बताया- जिंदा हूं
Odisha Train Tragedy - Follow Odisha Accident Latest Death Tolls, News Updates And Investigation Reports On Dainik Bhaskar.2 जून को शाम 7 बजकर 10 मिनट पर ओडिशा के बालासोर में तीन ट्रेनें एक-दूसरे से टकराईं, जिसमें 275 लोगों की मौत हो गई। एक हजार से ज्यादा घायल हुए।
2 जून को शाम 7 बजकर 10 मिनट पर ओडिशा के बालासोर में तीन ट्रेनें एक-दूसरे से टकराईं, जिसमें 288 लोगों की मौत हो गई। एक हजार से ज्यादा घायल हुए। हालांकि अब दो-ढाई सौ के आसपास घायलों का इलाज चल रहा है। बाकी घर जा चुके हैं।
हालात धीरे-धीरे पटरी पर लौट रही है। 6 जून को ओडिशा के चीफ सेक्रेटरी ने बताया कि अभी भी 91 लाशों की पहचान बाकी है। लोग अभी भी लाशों के ढेर के बीच अपनों को ढूंढ रहे हैं।
घटना के 5 दिन बाद एक शख्स को अपने भतीजे का शव मिला। वह उसे ले नहीं जा सका, क्योंकि डेड बॉडी पर पांच और लोग दावा कर रहे हैं। अब इस बॉडी का DNA टेस्ट किया जाएगा। तब जाकर उसे सौंपा जाएगा।
ऐसा ही किस्सा एक पिता का है, जिसके बेटे को मरा समझकर उसके ऊपर लाशों का ढेर लगा दिया गया। लाशों के बीच जब उसने अपना हाथ हिलाया तो लोगों को पता चला कि वह तो जिंदा है।
बिश्वजीत की कहानी पिता हेलाराम की जुबानी....
हेलाराम मलिक नाम के इस शख्स ने बताया, ‘मेरा बेटा बिश्वजीत 2 जून को सांतरागाछी से कोरोमंडल ट्रेन में बैठा। वह चेन्नई जा रहा था। करीब 7:30 बजे उसने मुझे फोन किया कि ट्रेन का एक्सीडेंट हो गया है और वह बुरी तरह जख्मी हो गया है। मुझे फोन करने के बाद वह बेहोश हो गया।'
'लोगों ने उसे मरा हुआ समझकर बालासोर स्कूल में बनाए मुर्दाघर में रख दिया गया। उसके ऊपर लाशें रख दी गईं। जब उसे होश आया तो उसने अपना हाथ हिलाया। लोगों ने देखा कि वह जिंदा है और उसे अस्पताल ले गए। बेटे के फोन के बाद हम उसे ढूंढने पहुंच गए थे। आखिरकार वह हमें बालासोर अस्पताल में मिला।’
उन्होंने बताया, 'यह मेरे लिए बहुत दर्दनाक था, क्योंकि मैं अपने बेटे को हमेशा के लिए खो सकता था। मेरा बेटा दो साल बाद घर लौटा था। वह 15 दिन हमारे साथ रहा और फिर चला गया। वह दोबारा जाएगा या नहीं, यह उसकी मर्जी होगी। लेकिन पिता होने के नाते मैं उसे यही सलाह दूंगा कि वह अब नौकरी करने बाहर न जाए।'
दिल्ली AIIMS भेजे जाएंगे 30 DNA सैंपल
भुवनेश्वर म्युनिसिपल कॉरपोरेशन ने बताया कि जिन शवों की शिनाख्त नहीं हो पाई है, उनकी पहचान DNA टेस्ट से की जाएगी। शवों पर दावा कर रहे परिजनों के 30 DNA सैंपल दिल्ली AIIMS को भेजे जाएंगे। यहां से 7-8 दिनों में रिपोर्ट आएगी। रिपोर्ट के बाद ही रिश्तेदारों को संबंधित डेडबॉडी सौंपी जाएगी।
भाजपा का TMC पर आरोप- मुआवजे में 2000 के नोट दिए
भारतीय जनता पार्टी ने तृणमूल कांग्रेस पर आरोप लगाया है कि पार्टी ने हादसे के पीड़ितों को मुआवजे के तौर पर 2000 रुपए के नोट दिए हैं। बंगाल भाजपा अध्यक्ष सुकांत मजूमदार ने मंगलवार को एक वीडियो पोस्ट किया जिसमें साउथ 24 परगना का एक परिवार 2000 रुपए के नोटों का बंडल पकड़कर बैठा था।
मजूमदार ने कहा कि मुआवजा मिलना अच्छी बात है, लेकिन 2000 रुपए के नोट देना कितना सही है, जब इन नोटों को एक्सचेंज किए जाने की प्रक्रिया जारी है। अब इस परिवार को बैंक जाकर इन नोटों को बदलवाना पड़ेगा, क्या इससे इस परिवार की मुश्किलें नहीं बढ़ जाएंगीं। ममता सरकार 2000 रुपए के नोट देकर कालाधन को सफेद कर रही है।
ये खबरें भी पढ़ें...
ओडिशा ट्रेन हादसा- अंधेरे में अपनों के टुकड़े तलाशते रहे:चश्मदीद बोले- कहीं किसी का हाथ पड़ा था तो कहीं पैर
ओडिशा के बालासोर में शुक्रवार शाम करीब 7 बजे हुआ ट्रेन हादसा इतना भयानक था कि कोरोमंडल एक्सप्रेस ट्रेन के कई कोच तबाह हो गए। एक इंजन तो मालगाड़ी के रैक पर ही चढ़ गया। टक्कर इतनी भीषण थी कि खिड़कियों के कांच टूट गए और करीब 50 लोग बाहर जाकर गिरे। पूरी खबर यहां पढ़ें...
ओडिशा हादसा- TMC ने रेल अफसरों का ऑडियो पोस्ट किया:एक अफसर बोला- काम चल रहा था, कुछ गड़बड़ हुई और ट्रेन मालगाड़ी से टकरा गई
3 जून शाम 5:53 बजे तृणमूल कांग्रेस के प्रवक्ता कुणाल घोष ने सोशल मीडिया पर एक मिनट 48 सेकेंड का ऑडियो शेयर किया। इसमें दो रेल अधिकारी एक-दूसरे से घटना पर बातचीत कर रहे हैं। इसमें एक साउथ वेस्ट रेलवे के प्रिंसिपल चीफ सेफ्टी ऑफिसर (PCSO) हैं। दूसरी ओर साउथ ईस्टर्न रेलवे के डिप्टी चीफ सेफ्टी ऑफिसर (DCSO) अशोक अग्रवाल हैं। हालांकि उन्होंने ऑडियो की पुष्टि नहीं की है। पूरी खबर यहां पढ़ें...